הוועדה לביטחון לאומי, כנסת 25, פרוטוקול מספר 33, 2023-06-07 00:00

סימון מושיאשוילי: בוקר טוב לכולם, אני מעריך את אלה שהגיעו

סימון מושיאשוילי:  אנחנו פותחים את ישיבת הוועדה לביטחון לאומי, היום אנחנו ב-7 ביוני 2023, י"ח בסיוון התשפ"ג

סימון מושיאשוילי:  הנושא הוא הצעת חוק הרשות הלאומית לביטחון קהילתי, הכנה לקריאה שניה ושלישית

סימון מושיאשוילי:  נדון ונצביע בעזרת ה'

סימון מושיאשוילי:  בתחילת דבריי חשוב לציין שהצעת החוק הממשלתית הזאת עברה בוועדה בכנסת הקודמת, אך היות והכנסת יצאה לבחירות, לא הספיקו להצביע

סימון מושיאשוילי:  גברתי, בבקשה

איילת נחום: אז באמת בוקר טוב לכלום, איילת לב נחום

איילת נחום:  כמו שאמר יושב ראש הוועדה באמת הצעת החוק הזאת נידונה בוועדה בדיוק לפני שנה בדיון שהתקיים כאן

איילת נחום:  ההצעה עברה את אישור הוועדה ועלתה אחר כך למליאה אבל בסוף לא הוצבעה

איילת נחום:  מה שהצעת החוק הזאת עושה היא בעצם משלימה איזשהו מהלך ממשלתי שנועד בעצם או מבטא את ביטול המשרד לחיזוק וקידום קהילתי

איילת נחום:       בשביל זה התקבלה החלטת ממשלה, אני מניחה שהעבירו תחומי פעולה ולצורך השלמת המהלך אנחנו כרגע עושים כמה תיקונים טכניים מאוד בחוק הרשות הלאומית לביטחון קהילתי, תיקונים שאמורים לבטא את זה שהמשרד לחיזוק וקידום קהילתי נמחק מהחוק והופך להיות המשרד לביטחון לאומי, כמו גם השר

איילת נחום:  השר שיהיה ממונה על הרשות זה השר לביטחון לאומי

איילת נחום:       אנחנו לאט לאט נעבור על ההצעה ונדבר על תיקון תיקון פחות או יותר מה הוא עושה, אבל זה הרוח של הדברים

איילת נחום:  כמובן שיש גם תיקונים עקיפים שנועדו לבטא בדיוק את אותו רעיון

איילת נחום:  אני מניחה שגורמי המקצוע יתייחסו לזה בעתיד, אבל יש היסטוריה מאוד ארוכה לרשות לביטחון קהילתי

איילת נחום:  זו רשות שהתחילה בעצם, לפעול מסוף שנות ה-80 פחות או יותר, אחר כך עברה בין משרדים, באיזשהו שלב הגיעה לאחריות המשרד לביטחון פנים

איילת נחום:       בתחילה עסקה הרשות הזאת במניעת סמים ואלכוהול, הוסף לה התפקיד של מניעת סמים ואלכוהול בשנת 2012

איילת נחום:  בשנת 2017 נעשה תיקון גם מאוד מסיבי בחוק שאיחד את פעילות הרשות ביחד עם גופים נוספים במשרד לביטחון פנים, כמו הנושא של מצילה והפרויקט של עיר ללא אלימות

איילת נחום:  וב-2020 הועברה האחריות של הרשות למשרד לחיזוק וקידום קהילתי ובאותו תיקון גם השתנה שמה לרשות הלאומית לביטחון קהילתי

איילת נחום:  ובעצם כמו שאמרתי, המטרה של ההצעה היא בעצם להחזיר את הסמכויות לשר לביטחון לאומי ולמשרד לביטחון לאומי

איילת נחום:  אני מציעה, אדוני היו"ר, שגורמי המקצוע יסבירו קצת על פעילות הרשות, האתגרים שעומדים בפני הרשות היום, תקציב והיבטים נוספים

סימון מושיאשוילי: בהחלט, בבקשה

רונית עובדיה: שמי רונית אני מנהלת הרשות הלאומית מזה שנה, בדיוק ביוני

רונית עובדיה:  אז קצת על הרשות, באמת כמו שציינת אנחנו בעצם אוחדנו משלושה גופים, כאשר בעצם המשימה המרכזית שלנו היא עולמות המניעה והטיפול בתחומי האלימות, הסמים והאלכוהול, בעצם כל ההתנהגויות הממכרות והאלימות, כמעט על כל גווניה

רונית עובדיה:       אנחנו עובדים בקרב למעלה מ-250 רשויות ברחבי הארץ, יש לנו בעצם ששה מחוזות

רונית עובדיה:  המחוזות שלנו מקבילים למחוזות המשטרה, בכל אחת מהרשויות האלה יש לנו מנהלת פעילות שלנו, ועוד עובדים נוספים שמנהלים תוכניות ספציפיות שבעצם אנחנו אמונים על עולמות המניעה, הן הפיזיים והן הוירטואליים

רונית עובדיה:  וכמו שאתם יכולים להבין מהתחומים שציינתי, משימות רבות לפנינו

רונית עובדיה:       אנחנו עובדים הן ברשויות ובחברה הערבית כמובן, מנהלים של תוכניות משמעותיות, כמו עוצרים את הדימום

רונית עובדיה:  משתפים כמובן, פעולה עם המת"חים, עם תחנות המשטרה בכל אחת מהרשויות המקומיות, וכמובן כל עולמות ההתמכרויות על הגוונים שלה

רונית עובדיה:       אנחנו עומדים על תקציב של כ-150 מיליון שקלים, כאשר בעצם למעלה ממחצית 87 מיליון, הולך לרשויות המקומיות, 48 החלטות ממשלה

רונית עובדיה:  אנחנו שותפים במרבית החלטות הממשלה המשמעותיות שמדברות על העולמות התוכן הללו

רונית עובדיה:  הן 549-550 של החברה הערבית, וגם ספציפיות לאזורים מסוימים

רונית עובדיה:  אפשר ללכת לעבור החלטה של אשקלון אנחנו נהיה שם, שדרות ועוטף עזה וכו'

רונית עובדיה:       עוד מרכיב נוסף שיש לנו מעבר למרכיב הקהילתי, יש לנו את המרכיב של כל הנושא של הביטחון האישי ברמה של מוקדים ומצלמות, את זה גם אנחנו עושים בעצם, זו עוד רגל אחת של הפעילות שלנו

רונית עובדיה:  חלק מהמוקדים האלה הם בהחלט מחוברים למוקדים של המשטרה

סימון מושיאשוילי: מה הכוונה מצלמות?     

רונית עובדיה: מצלמות של אכיפה במרחב הציבורי, של הרשויות המקומיות, כחלק מהתפיסה שבעצם כאשר יש מצלמות במקומות מסוימים, יש גם הרתעה, אבל יש גם הבנה היכן נמצאים ה-hot spot, הנקודות החמות של האלימות או כל דבר כזה, ואז בעצם אנחנו מפעילים, הן משתפים פעולה עם המשטרה, והן גם את הפעילות הקהילתית

רונית עובדיה:  זאת אומרת יש לנו רגל אחת של עולמות המוקדים, עמודי המצלמות, רגל אחת הפעילות הקהילתית, והנושא של כוח אדם שעובד ברשויות המקומיות

נאור שירי: אבל סליחה, המצלמות שלכם לא מחוברות למשטרה?     

רונית עובדיה: בחלקם אנחנו משתפים פעולה עם המשטרה באמצעות - - -     

סימון מושיאשוילי: אני שאלתי את זה דווקא

נאור שירי: כי אחרת אנחנו דנים על היכולת של המשטרה להתחבר למוקדים, אתם זוכרים?     

יוחאי וג'ימה: דיברתי על זה פעם שעברה בדיון שהיה, שכל הנושא של החיבור לתחנות המשטרה - - -     

נאור שירי: שרוצים לקבל גישה ועכשיו

יוחאי וג'ימה: היית בדיון האחרון? היית בהתחלה

סימון מושיאשוילי: הייתי, הייתי     

יוחאי וג'ימה: אז אני אומר שדיברתי שם, כי יש היום אמנה שאנחנו מסדירים את כל המעמד בין הרשויות המקומיות

נאור שירי: כן אבל היום זה לא מוסדר

יוחאי וג'ימה: כן כן אני אומר, יש אמנה היום שמנסים להסדיר את זה בין המשטרה לבין הרשויות המקומיות

יוחאי וג'ימה:  אנחנו ביקשנו לעשות את זה גם עם הרשות לפרטיות, שכולם יהיו שותפים כדי שלא יעבור שום מידע

יוחאי וג'ימה:  עכשיו, יש שלושה מצבים, שאני אמרתי לכם גם פעם שעבר, בהעברת מידע

יוחאי וג'ימה:  יש העברת מידע בדיעבד, כלומר באה משטרה אומרת תשמע, התרחש באיזשהו אזור אני רוצה את הצילומים, יש טופס מיוחד שהם מחתימים על המידע, איזה מידע אתה לוקח ומה השימו שאתה עושה בו? וזה מה ש - - - יודעת לעשות

נאור שירי: הערה קטנה, זה לא מוסדר מה שאתה אומר

יוחאי וג'ימה: זה כן

יוחאי וג'ימה:  העברת מידע בין גופים זה כן מוסדר כאשר מדובר בדיעבד

נאור שירי: טוב אוקיי תמשיך

יוחאי וג'ימה: עכשיו את כל הנושאים האחרים שזה כלומר לחבר את המוקד הרשותי בלק מהמצלמות לצורך העניין למשטרה, והמשטרה תצפה כאשר אתה לא יודע מי צופה, מה עושים במידע הזה והכל, זה מטיל איזושהי אחריות על הרשות המקומית כי היא זאתי שאחראית על מאגר המידע, כי המצלמה היא שלה

יוחאי וג'ימה:  בסוף, גם אם הרשות מממנת, לצורך העניין, ביחד עם הרשות המקומית את המצלמה, המצלמה בסוף היא של הרשות המקומית, היא אחראית עליה

יוחאי וג'ימה:  כלומר, על זוויות הצילום, על שעות הצילום

רונית עובדיה: גם העובדים, המוקדנים וכו', הם עובדי הרשות המקומית, זה גם חשוב

יוחאי וג'ימה: אז את כל הנושא הזה, אמרתי את זה בדיון הקודם

נאור שירי: אמרת שצריך להסדיר

יוחאי וג'ימה: אמרתי שצריך להסדיר את זה במסגרת - - -     

נאור שירי: אבל אני רק מציין, אתה היית נוכח, אנחנו דיברנו על זה שזה לא מוסדר היום בחוק, והמשטרה, מכוח איזו סמכות היא שואבת מצלמה, לוקחת אפשרות לצפות במצלמות של עיריות?     

יוחאי וג'ימה: אני אומר, אני - - - אני המלצתי לכל הרשויות

נאור שירי: אני יודע, אני פשוט פונה

נאור שירי:  איילת, דיברנו על זה

נאור שירי:  הוצג בפנינו אז, הושגה תמונה שונה, הוצג שצריך להסדיר את הנושא הזה בהקשר יותר רחב, שאני מסכים

נאור שירי:  אבל דה פקטו זה קורה היום

בוסנה מהרט דסה: אפשר להתייחס?     

סימון מושיאשוילי: כן בבקשה

בוסנה מהרט דסה: זה נושא מאוד רחב, עולם תוכן מאוד שונה ממה שהתכנסנו אליו

בוסנה מהרט דסה:  זה גם גורמי מקצוע שלא יושבים פה

בוסנה מהרט דסה:  אני מהלשכה המשפטית וגם מלווה את הנושא הזה של הצבת מצלמות במרחב הציבורי, אז אני גם מכירה את הנושא הזה, אבל שוב, אני רק מהלשכה המשפטית

בוסנה מהרט דסה:  הנושא הזה, בעצם סמכות המשטרה, מעוגנת בפקודת המשטרה, כל הנושא של מניעת העבריינות, ותפיסת עבריינים

נאור שירי: שימוש במאגר מידע של הרשות?     

בוסנה מהרט דסה: זו סמכות שהיא נגזרת

נאור שירי: לא נכון

קריאה: נגזרת ממה?     

בוסנה מהרט דסה: 	אני מציע שהוועדה תקיים דיון נפרד בנושא בהשתתפות גורמי המקצוע הרלוונטיים

נאור שירי: אני רק רוצה לומר לכם, זה לא קשור

נאור שירי:  אבל זה נאמר לנו, תקשיבו יש פה משהו שנאמר לנו בפירוש שלא קיים, ואני גם חושב, מחילה, שזה לא חוקי

נאור שירי:  אני לא חושב שזה מוסדר בפקודת המשטרה

נאור שירי:  נאמר לנו שזה לא קיים מתוך הצורך להסדיר את הנושא, שלא תבינו ש אני בעד או נגד לא קשור, זה לא חוקי

בוסנה מהרט דסה: החשיבות של הנושא ידועה

נאור שירי: המשטרה צופה במצלמות עירוניות

נאור שירי:  זה לא חוקי

יוחאי וג'ימה: צריך להסדיר את זה

נאור שירי: ברור, לכן צריך להסדיר את זה

נאור שירי:  דיברנו על זה בהקשר - - - מצלמות

סימון מושיאשוילי: חבר הכנסת נאור אני לא לחינם שאלתי, אני לרגע קטעתי את גברת עובדיה, אמרתי לה באילו מצלמות מדובר? בכוונה

סימון מושיאשוילי:  אבל זזה היה כהערת אגב, כשאלת אגב

סימון מושיאשוילי:  לא קשור להצעת החוק הזו

בוסנה מהרט דסה: אני רק למען הבהירות חשוב לי לציין לעיין המצלמות במרחב הציבורי בסמכות המשטרה להתחבר למוקדים ולמצלמות של הרשויות המקומיות, יש אמנה שגובשה עם כלל הגורמים הרלוונטיים, בישורת אחרונה

בוסנה מהרט דסה:  אני מציעה שפשוט נקיים דיון פרטני בנושא, כי זה לא קשור להצעת החוק הנוכחית

סימון מושיאשוילי: כן, זה לא קשור לדיון

סימון מושיאשוילי:  אני כהערת אגב אני אומר שקיים חשד לעבירה פלילית, אז למה לא בעצם? זה עוד כלי עזר

נאור שירי: אין שום בעיה בדיעבד לוקחים

יוחאי וג'ימה: גם אני אמרתי, באים לרשות המקומית, מבקשים את המצלמה הזאת והזאת

סימון מושיאשוילי: אני מבין אותך

קריאה: הם צופים בלייב

בוסנה מהרט דסה: אין כוח אדם למשטרה לשבת ולצפות במשטרה

בוסנה מהרט דסה:  יש רק במקומות מסוימים

בוסנה מהרט דסה:  שווה דיון

סימון מושיאשוילי: עורך דין דסה, הוא מדבר על יכולת

סימון מושיאשוילי:  זה שאין לה כוח אדם יותר לצורך הביצוע של זה, בסדר

סימון מושיאשוילי:  גברת עובדיה אנחנו נמשיך בדברים שלך?     

נאור שירי: רגע הגענו לשאלה שרציתי לשאול

נאור שירי:  כל נושא האמצעים, המצלמות, אתם נותנים אמצעים דיגיטליים, מצ'ינג, נכון? סלים כאלו ברשויות שונות?     

בוסנה מהרט דסה: כן נכון

נאור שירי: התקציב של זה בתקציב הזה, מה היה בשנה שעברה ובשנתיים האחרונות?     

רונית עובדיה: התקציב הזה של האמצעים הללו מגיע מתוך החלטות ממשלה, פחות מתוך תקציב הבסיס כי זה לא מספיק, כפי שאתם מבינים אלו לא תקציבים מאוד מאוד גדולים

רונית עובדיה:  התחזוקה שלהם הרשות מחליטה, אבל ההצבה של המצלמות וכו' זה חלק, בדרך כלל, מהחלטות ממשלה

רונית עובדיה:  כמו לדוגמה שדרות ועוטף עזה, כמו החלטות בחברה הערבית

רונית עובדיה:  זה לא באופן גורף לכל הרשויות המקומיות

נאור שירי: אבל אתם מגיעים לרשויות, אני זוכר מהעבר שלי, אתם סוקרים את הרשות, עובדים עם גורמי הביטחון, ואז מציעים, יש תיק צר, תוכנית צרה, תוכנית רחבה?     

רונית עובדיה: נכון

רונית עובדיה:  עכשיו אינ אגיד משהו, יש שתי חלופות

נאור שירי: רגע אבל זה לא מהחלטת ממשלה, אתם עושים את זה בשוטף?     

רונית עובדיה: לא, אבל התקציב צריך להגיע מתוך החלטת ממשלה

רונית עובדיה:  אין לכל רשות מקומית אצלנו תקציב לטובת אמצעים טכנולוגיים

רונית עובדיה:  התקציבים כמו שאתה מבין, ה-87 מיליון שקלים מתחלקים ל-250 רשויות , רק תדמיין כמה כל רשות מקבלת, למרות שיש קריטריונים, כלום

נאור שירי: זה כלום

רונית עובדיה: אני מסכימה איתך

רונית עובדיה:  הרוב הולך על כוח אדם ועל פעילות

נאור שירי: על מדריכי מוגנות?     

רונית עובדיה: מדריכי מוגנות בבתי הספר וכו', על מנהל יישובי, חלק זה עובדות סוציאליות בתחנות המשטרה, בעיקר בחברה הערבית כאשר בנושא של אלימות במשפחה וכו'

רונית עובדיה:  יש כל מיני תוכניות

נאור שירי: ומוקדן צופה אתם עושים?     

בוסנה מהרט דסה: אנחנו משתתפים במימון של של חלק מהמוקדנים

בוסנה מהרט דסה:  יש מסמך שהוא בעצם מרכז את הנתונים, שרשות מקומית - - - תוכניות שהיא רוצה ליישם בתחומה

בוסנה מהרט דסה:  ואחת מהתוכניות זה אמצעים טכולוגיים, יש תקציב בסיס, מתוך תקציב הבסיס הרשות המקומית יכולה להחליט איזה - - - הקצאה - - -

נאור שירי: אז השנתיים האלו, השנה וחצי הזה, כמה התקציב של הפרויקט הזה?     

רונית עובדיה: באזור ה-150-152

רונית עובדיה:  לא הצלחנו להעלות

נאור שירי: לשנה וחצי?     

רונית עובדיה: לשנה

רונית עובדיה:  ב-2024 אמור להיות 160

רונית עובדיה:  152 השנה ב-2023

נאור שירי: זו עליה

רונית עובדיה: עליה מה?     

נאור שירי: זו לא עליה

נאור שירי:  זה אפילו לא צמוד מדד

רונית עובדיה: טוב

רונית עובדיה:  אז אני חושבת שהצרכים בשטח בהחלט, אנחנו גם ב-2024 מתכוונים להיכנס למעורבות גבוהה יותר בחברה החרדית

רונית עובדיה:  אנחנו מבינים שיש שם צורך מאוד גדול

רונית עובדיה:  בכל פעם בעצם הצרכים, אחד הדברים הייחודיים אצלנו ברשות, שאנחנו מסוגלים להתאים ולחבר תוכניות בהתאם לצרכים שעולים מהשטח

רונית עובדיה:       אם יש לדוגמה סם חדש שעולה, והרכזים שלנו והמנהלים בשטח אומרים תקשיבו יש סם חדש, מה עושים עם זה? אנחנו ישר חוקרים עליו, מפיצים, ובתוך הרשויות המקומיות

רונית עובדיה:  אותו דבר חברות מסוימות שמעלות צרכים, אם זו בחברה האתיופית בזמנו, אם זה החברה החרדית שאנחנו מבינים שיש פה התהוות, והחברה הערבית והבדואית, גם ברהט אנחנו מאוד משמעותיים, אז זה בעצם המהלך שלנו

רונית עובדיה:  זה ככה בגדול

סימון מושיאשוילי: רק כשהיא תסיים ואני אתן לך את זכות הדיבור

סימון מושיאשוילי:  בבקשה

רונית עובדיה: אני מבחינתי סיימתי

יוחאי וג'ימה: בנושא הזה של ההתאמה בגמישות, אז שם עשינו עבודת מטה ביחד איתם, ביחד עם הרשות, במסגרת החלטת ממשלה לביזור סמכויות מהשלטון המרכזי והשלטון המקומי

סימון מושיאשוילי: אין החלטה כזו, היא בוטלה

יוחאי וג'ימה: לא משנה, אז אני אומר במסגרת, עשינו עבודת מטה ביחד עם המשרד שאחראי על הרגולציה שם, לראות שאנחנו מצליחים, עם כל התהליך של שינוי, גמישות, דברים כאלה, שמצליחים ליישם את זה בזמנים קצרים

יוחאי וג'ימה:  כלומר, אם עכשיו היינו במודיעין עילית, עכשיו יש שם מנהלת תוכנית אז היא אומרת תשמע, לי יש פתאום איזושהי תופעה ואני רוצה לשנות את התוכנית אז היא מקבלת אישור אבל היא צריכה לסיים את כל התהליך גם מול המשרד כדי לקבל את התקציב

יוחאי וג'ימה:  אז כל התהליך הזה עכשיו נמצא בעשייה ואני מקווה שהוא יקבל בסוף, לדעתי הוא בסוף

יוחאי וג'ימה:  זה רק ישפר את התוכנית ואת הרלוונטיות שלה

נאור שירי: אבל זה נגזרת משינוי הסמכויות בשלטון המקומי, מה שאתה אומר?     

יוחאי וג'ימה: כן

נאור שירי: אבל החוק לביזור הוא לא התקבל?     

יוחאי וג'ימה: גם אם החוק, גם אם לא, העבודה נעשתה וזה מה שחשוב

נאור שירי: בסדר, אבל רק אני אומר רק דה פקטו הרשויות לא יכלו לעשות את זה לבד

יוחאי וג'ימה: לא הן גם לא יעשו את זה לבד, אבל במסגרת הביזור בדקנו את התהליך מהרגע שמקבלים החלטה שזה קורה

יוחאי וג'ימה:  - - - צריך לבשל את זה בצורה שיהיה אפשר ליישם

רונית עובדיה: בעצם יש לנו מטה שיושב בירושלים ויש לנו את השטח שהוא נמצא במחוזות ואז הקשר המקצועי והקשר של השטח, זה בגדול על הרשות

יוחאי וג'ימה: בסך הכל תוכנית מאוד מבורכת, זה השיטור העירוני, כל הדברים האלה ביחד, בסוף נותן איזשהו נראות

סימון מושיאשוילי: מה זאת אומרת מבורכת? אנחנו חייבים את זה

רונית עובדיה: כן, must

איילת נחום: האמת שהשיטור העירוני לא נסגר, אנחנו עד סוף יוני ואנחנו צריכים לדון בהוראת השעה

נאור שירי: תני לי לשער השערה לא בלתי מבוססת שהוא יעבור

איילת נחום: טוב זה לא תפקידי להעריך

איילת נחום:  יש לי שאלה לפני שאנחנו

נאור שירי: אף פעם לא - - - עם עבודה במשך 12 שנים לראות אם זה טוב או לא טוב

איילת נחום: אנחנו היינו בדיון הזה

יוחאי וג'ימה: ראינו שמי שתמך עד עכשיו בזה, זה אלה שהתנגדו - - - אמר תעשו את זה בהוראת שעה - - -             

בוסנה מהרט דסה: אפשר ברשותכם כמה נקודות?     

סימון מושיאשוילי: כן בבקשה

איילת נחום: כן אם אתם יכולים להרחיב? אולי במהלך הנקודות שאת מציינת, יש בחוק מועצה מייעצת, ועדה מייעצת

בוסנה מהרט דסה: רונית סיימת?     

רונית עובדיה: כן

בוסנה מהרט דסה: אני אדבר עליה, רק לצורך הפרוטוקול כמה נקודות נוספות לפני שאני נכנסת לגופו של עניין ולהצעת החוק

בוסנה מהרט דסה:  קודם כל התוכניות המקצועיות שהרשות הלאומית לביטחון קהילתי משתתפת במימונם, פתוחות לכלל הרשויות המקומיות בארץ זה אחד

בוסנה מהרט דסה:       דבר שני, לגבי המערכים הטכנולוגים או המצלמות במרחב הציבורי, זה פשוט עלה כאן, ואני שוב פעם מציינת את זה, בין השאר, במסגרת תקציב הבסיס, הרשות המקומית יכולה להחליט שאחוז מסוים ממנו היא מקצה לצורך רכישה, תחזוקה של המצלמות, בסדר? זה חשוב לצורך הפרוטוקול ולא רק מכוח החלטות ממשלה

בוסנה מהרט דסה:  בסדר? את זה חשוב להגיד

בוסנה מהרט דסה:  עכשיו, לגבי הצעת החוק עצמה

נאור שירי: תמיד חוששים לדבר ליד משפטנים אתה שם לב?, אתה מפחד על כל פסיק, פרוטוקול, לא יודע, הבהרות, מי רוכש חשוב לציין לפרוטוקול שהם מקצים

בוסנה מהרט דסה: קודם כל ברמה האישית אני מתרגשת שאנחנו באמת במעמד הזה

בוסנה מהרט דסה:  אנחנו מחכים להצעת החוק הזאת ולישיבה הזאת הרבה זמן

בוסנה מהרט דסה:  הצעת החוק פורסמה להערות הציבור באוקטובר 2021, אמנם מדובר בתיקון טכני אבל אנחנו מחכים לזה איזה שנתיים, אז זה מעמד מאוד מרגש

נאור שירי: זה קצב מאוד מהיר לכנסת ישראל שתדעי

בוסנה מהרט דסה: לא יכולה להגיב על זה

בוסנה מהרט דסה:  אז בעצם המסגרת שלנו להצעת החוק הרשות הלאומית לביטחון קהילתי

בוסנה מהרט דסה:  ב-2017 החוק אושר כחוק הרשות למאבק באלימות סמים ואלכוהול

בוסנה מהרט דסה:  בהמשך, כמו שאיילת ציינה, הרשות שינתה את שמה, הרשות הלאומית לביטחון קהילתי ובהתאם לכך גם תוקן החוק ככה שהיום כפי שציינתי זה חוק הרשות הלאומית לביטחון קהילתי

בוסנה מהרט דסה:       בעצם במסגרת החוק אוחדו שלושה גופים שפעלו במשרד במשך שנים, זה בעצם, כמו שאיילת, היועצת המשפטית ציינה, זה פעילות הרשות הלאומית למלחמה בסמים ושימוש לרעה באלכוהול, תאגיד סטטוטורי שהוקם בסוף שנות ה-80' עד 2009, אותה רשות פעלה תחת משרד ראש הממשלה, ותחת ראש הממשלה

בוסנה מהרט דסה:  ב-2009 במסגרת החלטת ממשלה שאושרה בכנסת הועברה הסמכות לשר לביטחון הפנים דאז, השר לביטחון לאומי כיום, וגוף נוסף שאוחד תחת החוק זה בעצם הפעילות של תוכנית עיר ללא אלימות, תוכנית בין משרדית, לאומית, שפעלה לצורך התמודדות עם מניעת אלימות ברמה לאומית, החל משנת 2007, וגוף נוסף שפעם באותם שנים במשרד במקביל זה אגף מצילה שגם הפעילה בין השאר, תוכניות ברשויות המקומיות בתחום של מניעת אלימות

בוסנה מהרט דסה:       בגלל שזיהינו שיש כפילויות וערוצי פעולה ושיטות פעולה דומות, הגענו למסקנה לאחר שהוקם הצוות במשרד, שאין צורך שיהיו שלושה גופים שיפעלו במקביל וביחד, ועל מנת, בעצם, ליעל את הפעילות ולאפשר ניצול משאבים החלטנו באמת לאחד את הפונקציות הללו, וככה הוקמה במשרד רשות פנים משרדית, וסמכויות הועברו לשלושת הגופים כפי שהיה רק במסגרת חוק, לשר לביטחון הפנים אז

בוסנה מהרט דסה:       ומה שקרה בעצם במאי 2020 הוקם משרד, המשרד לחיזוק וקידום קהילתי, והוחלט במסגרת הצעת ההחלטה הזאת, שהסמכויות על הרשות הלאומית לביטחון קהילתי יועברו לשר, עם גוף נוסף - - - למשרד והיום גם כבר הוא חזר למשרד

בוסנה מהרט דסה:  ובהתאם לכך החלטת הממשלה אושרה בכנסת, קודם תיקון לחוק, ואחרי שהחוק אושר, באמת הרשות הועברה למשרד אחר, ואז אנחנו חוזרים ליולי 2021, החלטת ממשלה 137 שבמסגרתה הוחלט בעצם להחזיר את פעילות הרשות וגוף נוסף שחזר למשרד תחת המשרד לביטחון פנים/לאומי, ולשר לביטחון הפנים/לאומי

בוסנה מהרט דסה:       ובעצם, אותה החלטת ממשלה אחרונה, החלטת ממשלה 137 קובעת את העקרונות להחזרת הרשות, וקובעת בין השאר כי החזרת הרשות מחייבת לעגן בחקיקה - - - כי מדובר בהעברת סמכות ממשרד למשרד, להבדיל מהעברת סמכות משר לשר שאז אין צורך בעצם בחוק ואפשר להסתפק בהחלטת ממשלה

בוסנה מהרט דסה:       אבל כפי שציינתי כיוון שבחוק עצמו היה כתוב שהרשות הלאומית לביטחון קהילתי תופעל במשרד לחיזוק וקידום קהילתי, היינו צריכים לעשות בעצם, תיקון לחוק שקובע את הסעיף הזה, וכתוצאה מכך גם תיקונים משלימים נוספים שייתנו מענה לאותו תיקון חוק, וזה שהיא פעלה תחת משרד ממשלתי אחר

איילת נחום: רגע לגבי הוועדה המייעצת אמרת משהו?     

בוסנה מהרט דסה: כן, על וועדה המייעצת יש סעיף בהמשך שמדבר, אולי בהקראה תרצי שנדבר על זה או כבר עכשיו

בוסנה מהרט דסה:  הוועדה המייעצת בעצם מכוח סעיף 6 לחוק, מייעצת רק בתחום של סמים ואלכוהול

איילת נחום: היא פועלת הוועדה הזו?     

בוסנה מהרט דסה: זהו, בגלל כל הפינג-פונג הזה של מעבר ממשרד למשרד ועם הקמה של הרשות, באמת רצינו להטמיע מהלך להקמת ועדה מייעצת

בוסנה מהרט דסה:  השר שהיה דאז רצה לשנות את הרכב הוועדה המייעצת

בוסנה מהרט דסה:  הלכנו לכנסת, לא הספקנו לעשות את התיקון ואז בעצם הגיעה החלטת הממשלה מאי 2020 שאומרת שהרשות עוברת לחק"ק ואז בינתיים חזרו אלינו, אנחנו בעצם מחכים שהחוק יאושר על מנת להתניע את תהליך העבודה להקמת הרשות המייעצת לעניין סמים ואלכוהול שאמורה לייעץ לשר ולמנהלת הרשות שיושבת פה לידי, ובדיוק אמרתי לה רונית איך שאנחנו יוצאות מהוועדה והצעת החוק תאושר במליאה, אנחנו נפעל ונטמיע תהליך עבודה להקמת הרשות המייעצת

איילת נחום: כי הוועדה המייעצת קיימת על פי חוק, אז לא צריך לחכות לחוק הזה נכון?     

בוסנה מהרט דסה: כן אבל שימי לב - - -      

איילת נחום: לא כי זה גם מה שנמסר בדיון הקודם

איילת נחום:  יש לי זיכרון ארוך, אז זה גם מה שנמסר בדיון הקודם לפני שנה אז לא צריך לחכות לחוק הזה

בוסנה מהרט דסה: יש פה איזשהו תיקון קצר

איילת נחום: בסדר אין בעיה, אני רק שואלת את השאלות

איילת נחום:  חברי הכנסת ידעו על מה הם מצביעים

נאור שירי: רגע, הוועדה המייעצת מוגבלת לייעץ רק לסמים ואלכוהול?     

איילת נחום: מבחינת החוק כן, זה התפקיד שלה

איילת נחום:  אתם רוצים להתייחס?     

בוסנה מהרט דסה: אז אני אסביר

בוסנה מהרט דסה:  כן, היא באמת מוגבלת לנושאים של סמים ואלכוהול

בוסנה מהרט דסה:  בעצם ההבנה הייתה שהמשרד בתחום של התמודדות של אלימות והתנהגויות אנטי חברתיות אם תסתכל על סעיף 3 לחוק, יש לו כבר מומחיות מסוימת, ויש לו כבר אנשי מקצוע שיושבים ובאמת, בזמנו, ברשות, ישבו גורמי מקצוע שהיו מומחים כבר בתחום הזה

בוסנה מהרט דסה:  סמים ואלכוהול בגלל שהרשות הייתה אז תאגיד סטטוטורי

נאור שירי: והפכו אותו לוועדה מייעצת?     

בוסנה מהרט דסה: התחום הזה היה תחום שהוא חדש לנו, עולם התוכן היה חדש לנו, ולכן חשבנו שיהיו גורמי מקצוע ממשרדים נוספים שיעזרו לנו

בוסנה מהרט דסה:  תראה בינתיים, מהקמת הרשות, חלפו כבר כמה? שש שנים? חמש שנים? אצל רונית כבר יש גורמי מקצוע, אבל החוק מורה שתוקם אז אנחנו נפעל להקים אותה

בוסנה מהרט דסה:  אבל אני מניחה שיש כבר גורמי מקצוע שמתמקצעים ופיתחו מיומנויות וידע בתחום הזה

בוסנה מהרט דסה:  אבל זה היה הרקע לפרק הזה

נאור שירי: טוב

נאור שירי:  כי נתת פה פסקה שלמה שאין צורך בוועדה מייעצת

בוסנה מהרט דסה: לא

נאור שירי: אני מפרש

נאור שירי:  כי יש גורמי מקצוע במשרד

בוסנה מהרט דסה: עדיין

רונית עובדיה: לא לא לא, חובה ועדה מייעצת, - - - מנהלת את הרשות

רונית עובדיה:  זה כמו דירקטוריון, זה מישהו שאתה יודע, יושב איתך ועושה - - -     

נאור שירי: בכל ספקטרום העבודה שלכם

נאור שירי:  למה רק סמים ואלכוהול?     

רונית עובדיה: זה מה שכתוב

נאור שירי: ועדה מייעצת אמורה לתת לך כמו שאמרת, איזה מרחב או ייעוץ מקצועי

נאור שירי:  תקני אותי אם אני טועה, עבודת הרשות היא הרבה בבני נוער, אלימות, מניעה, הורים מעורבות, אז אפשר לייעץ גם בזה

נאור שירי:  אבל בסדר

יוחאי וג'ימה: אם זה - - - אני אבקש גם להיות חבר בוועדה

סימון מושיאשוילי: את רוצה לומר משהו?     

שרה רובק: אני רק אגיד שההצעה תואמה איתנו

איילת נחום: מי את לפרוטוקול?     

שרה רובק: משרד המשפטים

איילת נחום: אוקיי אפשר לעבור להקראה?     

סימון מושיאשוילי: כן כן בהחלט

איילת נחום: טוב, נעבור להקראת החוק

איילת נחום:  איפה שנצטרך לעשות שינויים קלים שנובעים מהעובדה שהצעת החוק הוגשה לפני שהשר לביטחון פנים דאז שינה את שמו להשר לביטחון לאומי, ואותו רעיון גם למשרד, אז אני אקריא את ההצעה ונעבור על זה

איילת נחום:       הצעת החוק הרשות הלאומית לביטחון קהילתי (תיקון מס' 2)      זה היה התשפ"ב 2021, אנחנו נתקן את זה כמובן

בוסנה מהרט דסה: מה שביקשנו להשמיט, לא אנחנו ביקשנו, אז בזמנו שביקשו להשמיט כשהרשות הועברה לחיזוק וקידום קהילתי, אנחנו היום מבקשים להחזיר את זה

בוסנה מהרט דסה:  אני רק אציין שגם כיום יש שיתוף פעולה עם משטרת ישראל, סיוע של משטרת ישראל, ובאמת בשביל זה לא צריך חוק, אבל כן יש משמעות לאמירה ולנראות של זה, ולכן אנחנו באמת מבקשים שזה יוחזר למה שהיה

בוסנה מהרט דסה:  וגם מה שהיום, אנחנו, המשרד לביטחון לאומי הוא המשרד שאחראי גם על הרשות לביטחון קהילתי וגם משטרת ישראל ויש לנו ראייה הרבה יותר כגוף שהוא אחראי על שני הגדולים האלה

איילת נחום: אוקיי אני ממשיכה בהקראה

איילת נחום:           כאן הנציג של המשרד, נכון? נמחק

בוסנה מהרט דסה: יימחק, נכון אין צורך בו

איילת נחום: עכשיו אני מקריאה תיקונים עקיפים שצריך אותך בגלל התיקון הזה

איילת נחום:           ואת סעיף 10 אני לא מקריאה אדוני יושב הראש, מכיוון שהוא תיקון שהוא כבר לא רלוונטי, המשרד לחיזוק וקידום קהילתי ממילא, הסעיף שנועד לתקן את הסעיף הזה כבר ממילא נמחק מחוק סמכויות מיוחדות להתמודדות עם נגיף הקורונה, ולכן הוא יימחק גם מהצעת החוק

סימון מושיאשוילי: חוסר רלוונטיות

איילת נחום: כן, זה לא רלוונטי

איילת נחום:  אני אגיד שלוועדה הוגשו הסתייגויות של חבר הכנסת נאור שירי בשם סיעת יש עתיד, אליו הצטרפו סיעת העבודה וסיעת ישראל ביתנו

איילת נחום:  הוגשו שלוש הסתייגויות

איילת נחום:  לפני שאנחנו נעבור להצבעה על הצעת החוק אני מציעה שנעובר להצבעה על ההסתייגויות

איילת נחום:  חבר הכנסת נאור שירי אתה רוצה לנמק את ההסתייגויות?     

נאור שירי: לא, אני אשמור את הזמן למליאה, אני לא אנמק

איילת נחום: אז אתה מסכים שנצביע כמקשה אחת?     

נאור שירי: כן

סימון מושיאשוילי: אני קודם כל רוצה להודות לחברי נאור שירי על עצם ההשתתפות, ודבר שני על זה שהוא מסכים לקצר ולייעל את הדיון כאן

נאור שירי: הם מחכים שש שנים

סימון מושיאשוילי: עדיין זה לא ברור מאליו, ואתה יודע על מה אני מדבר

נאור שירי: כן כן

סימון מושיאשוילי: אז יישר כוח לכם, כל הנוגעים בדבר

סימון מושיאשוילי:  אני מגיע מהתחום, חוץ מהעיסוק שלי הפרטי, אז הייתי גם שמונה שנים חבר מועצת עיר

נאור שירי: שנינו

נאור שירי:  גם אני

סימון מושיאשוילי: הייתי חבר מועצת עיר בקריות, בקרית אתא

סימון מושיאשוילי:  מכירות?     

רונית עובדיה: אני גם מהצפון אז אני

נאור שירי: קריית אתא זה לא צפון

רונית עובדיה: אני צפונית לקריית אתא

סימון מושיאשוילי: זה צפון, ודאי צפון, רבע שעה מחיפה

סימון מושיאשוילי:  אני שמח שאנחנו נכנסים קצת לגיאוגרפיה כאן בארץ, וכל העניין הזה כל הנושא הזה, הוא דבר שמי כמוך וכמוני, נאור, יודעים, כחברי מועצה לשעבר, כמה שהוא נחוץ, חייב

סימון מושיאשוילי:  לפעמים קשה לדעת וקשה להבין איך אפשר היה להסתדר בלי? בגלל זה הרבה דברים התמסמסו והרבה דברים התפספסו

סימון מושיאשוילי:       אני רק תוהה ביני לבין עצמי איך אפשר להכריח, לרצות, שהמועצה המקומית, העירייה, תשתף פעולה, לאו דווקא עם המשטרה, אלא עם אזרחים שומרי חוק? אני גם באחד הדיונים הערתי את העניין הזה, שאנשים הזיקו להם, מישהו הזיק להם, והמצלמה הזו כן יכולה לעזור ולהועיל, והם לא רוצים לעזור, הם לא רוצים לשתף פעולה

בוסנה מהרט דסה: מי, האזרחים?     

סימון מושיאשוילי: לא, העירייה

סימון מושיאשוילי:  או המועצה המקומית

סימון מושיאשוילי:  לא רוצים לחשוף את החומר

סימון מושיאשוילי:  זה יכול להוות עזר ולמנוע אולי, אפילו את המקרה הבא

נאור שירי: אני מצטרף, אני רק אומר שצריך לבדוק את הקטע שלמשטרה יש גישה למאגרים האלה

יוחאי וג'ימה: זה צריך לעמוד למשטרה, כי אחרת אם גורם רשותי יחליט אם הוא יעביר או לא מעביר

נאור שירי: הוא לא יכול, אם המשטרה באה ומבקשת חומר אתה לא יכול להגדיל לה לא

יוחאי וג'ימה: זה נכון מה שאתה אומר, מה שאני שומע פה שאזרח מבקש

נאור שירי: לא, אזרח לא

סימון מושיאשוילי: אזרח שנוגע בדבר, אתה צודק אני מבין, לא כל אחד שחלם בלילה חלום ואמר אני חייב לראות

נאור שירי: אבל זה לא נגמר בזה, כי המראה נפלה, יש שריטה ברכב, יש 1001

סימון מושיאשוילי: נכון, אני מדבר על דברים אחרים

איילת נחום: חבר הכנסת שירי, אתה ויתרת על זכות הנימוק בשם כולם, נכון? בשם כל הסיעות?     

נאור שירי: כן

איילת נחום: יותר בשם כל הסיעות

איילת נחום:  אנחנו צריכים לעבור להצבעה

סימון מושיאשוילי: אז כן אנחנו נצביע בדיוק בעוד דקה אחת

איילת נחום: עושים הפסקה?     

סימון מושיאשוילי: אני לא צריך אתכם, אני צריך את חברי הכנסת

סימון מושיאשוילי:  אז אנחנו נצביע על ההסתייגויות של סיעת יש עתיד, סיעת העבודה, סיעת ישראל ביתנו 

איילת נחום: סיעת העבודה, סיעת ישראל ביתנו, וסיעת יש עתיד שנאור שירי ויתר על זכויות הנימוק בשם כולם

סימון מושיאשוילי: מי בעד ההסתייגויות? מי נגד? 

סימון מושיאשוילי: לא אושר

סימון מושיאשוילי:  ההסתייגויות נפלו

נאור שירי: אני נמנע

נאור שירי:  או שאתה רוצה להגיד שלא השתתפתי?     

סימון מושיאשוילי: אתה נמנע?     

נאור שירי: נמנע

איילת נחום: טוב אנחנו עוברים להצבעה על הצעת החוק, הצעת החוק הרשות הלאומית לביטחון קהילתי (תיקון מס' 2) בנוסח שהוקרא כאן בוועדה

סימון מושיאשוילי: מי בעד הצעת החוק? מי נגד? אין מתנגדים? מי נמנע? נמנע אחד

סימון מושיאשוילי: אושר

בוסנה מהרט דסה: תודה רבה

סימון מושיאשוילי: היא תעבור למליאה להצבעה, וכולנו תקווה שזה יעבור בקלי קלות, עם אותו שיתוף פעולה כמו שזכינו לו מנאור הדיון הסתיים תודה לכולם